*proiect*

GUVERNUL REPUBLICII MOLDOVA

HOTĂRÎRE

nr.\_\_\_\_\_din \_\_\_\_\_\_\_\_\_\_\_\_\_\_\_\_2016

mun. Chişinău

pentru implementarea Legii nr. 143 din 17.07.2014 privind regimul articolelor pirotehnice

În temeiul art. 3 alin. (2) al Legii nr.143 din 17 iulie 2014 privind regimul articolelor pirotehnice (Monitorul Oficial al Republicii Moldova, 2014, nr. 352-357, art. 660), Guvernul

**HOTĂRĂŞTE:**

1. Se instituie Comisia de autorizare a pirotehnicienilor.
2. Se aprobă:

Structura și componenţa Comisiei de autorizare a pirotehnicienilor, conform anexei nr.1;

Regulamentul Comisiei de autorizare a pirotehnicienilor, conform anexei nr. 2;

Normele suplimentare privind regimul articolelor pirotehnice, conform anexei nr.3.

1. Se stabileşte că persoanele desemnate în funcţiile respective vor intra în componenţa Comisiei de autorizare a pirotehnicienilor.
2. Ministerul Afacerilor Interne, prin intermediul organului supravegherii de stat a măsurilor contra incendiilor, autorizează, în condiţiile prevăzute de Lege, persoanele fizice şi juridice care solicită să desfăşoare următoarele genuri de activitate: producerea, asamblarea, importul, exportul, reexportul, depozitarea, comercializarea articolelor pirotehnice şi/sau prestarea serviciului „Spectacole pirotehnice şi focuri de artificii cu articole pirotehnice de destinaţie profesională”.
3. Ministerul Afacerilor Interne, prin intermediul Inspectoratului General al Poliţiei şi structurilor de specialitate ale acestuia de nivel central şi local, Departamentului Poliţiei de Frontieră şi Serviciul Vamal, efectuează măsurile de rigoare privind anihilarea, prevenirea şi combaterea introducerii pe piaţă a articolelor pirotehnice provenite din contrabandă şi/sau fără acte de provenienţă, depozitarea, păstrarea şi comerţul ilicit al articolelor pirotehnice.
4. Ministerele, alte autorităţi administrative centrale şi instituțiile abilitate vor întreprinde măsurile respective pentru a asigura respectarea regimului articolelor pirotehnice şi cerinţele esenţiale de securitate, precum şi condiţiile de circulaţie a acestora pe teritoriul Republicii Moldova, asigurînd un înalt nivel de protecţie a sănătăţii umane şi a securităţii publice, ţinînd cont de aspectele relevante legate de protecţia mediului.

**PRIM-MINISTRU Pavel FILIP**

Contrasemnează:

Viceprim-ministru,

ministrul economiei Octavian CALMÎC

Ministrul afacerilor interne Alexandru JIZDAN

Ministrul finanțelor Octavian ARMAȘU

Ministrul sănătății Ruxanda GLAVAN

Anexa nr. 1

la Hotărîrea Guvernului nr. \_\_\_\_\_\_\_\_ din\_\_\_\_\_\_

**Structura și componenţa**

**Comisiei de autorizare a pirotehnicienilor**

Comisia **de autorizare a pirotehnicienilor este constituită din:**

preşedinte;

vicepreşedinte;

secretar şi membri.

În componenţa Comisiei **de autorizare a pirotehnicienilor este:**

şeful-adjunct al SPCSE,Şef al Direcţiei salvatori şi pompieri, preşedinte al Comisiei;

şeful-adjunct al Direcţiei salvatori şi pompieri al SPCSE, vicepreşedinte al Comisiei;

şeful Secţiei supravegherii de stat a măsurilor contra incendiilor a DSP al SPCSE;

şeful Secţiei ,,Laboratorul experimental antiincendiar”a DSP al SPCSE;

şeful Secţiei Supraveghere circulaţiei armament al Direcţiei activităţi licenziate al Direcţiei generale publică a IGP;

şeful Centrului tehnico-criminalistic și expertize judiciare al IGP al MAI;

reprezentantul patronatului pirotehniştilor şi armurierilor „**ARMURIERUL”;**

specialist superior al Secţiei supravegherii de stat a măsurilor contra incendiilor a DSP al SPCSE, secretar al Comisiei.

Anexa nr. 2

la Hotărîrea Guvernului

nr. \_\_\_\_\_\_\_\_ din\_\_\_\_\_\_\_\_\_\_

**REGULAMENTUL**

Comisiei de autorizare a pirotehnicienilor

1. **Dispoziții generale**
2. Comisia de autorizare a pirotehnicienilor (în continuare - Comisia) este instituită întru realizarea prevederilor Legii nr.143 din 17 iulie 2014 privind regimul articolelor pirotehnice (Monitorul Oficial al Republicii Moldova, 2014, nr. 352-357, art. 660).
3. În activitatea sa Comisia se călăuzeşte de Constituţia Republicii Moldova, de actele legislative şi normative în vigoare, precum şi de prezentul Regulament.
4. Comisia dispune de ştampilă rotundă cu denumirea sa.
5. **Structura și atribuţiile Comisiei**
6. În componenţa Comisiei vor fi incluşi reprezentanţi ai Serviciului Protecţiei Civile şi Situaţiilor Excepţionale și Inspectoratului General al Poliţiei din subordinea Ministerului Afacerilor Interne şi patronatului pirotehniştilor şi armurierilor „**ARMURIERUL”**. Preşedintele, vicepreşedintele, secretarul şi membrii Comisiei vor beneficia de salariile şi sporurile prevăzute pentru funcţiile de bază în organele centrale de specialitate ale administraţiei publice și organizaţiile unde activează.
7. Structura şi componenţa Comisiei se aprobă de către Guvern, la propunerea Ministerului Afacerilor Interne. Membrii Comisiei trebuie să corespundă următoarelor cerinţe:
	1. să fie obiectivi, responsabili, principiali şi imparţiali, capabili de a comunica în mod eficient în timpul lucrului Comisiei atît în scris, cît şi oral, în limba de stat şi în limba rusă, să respecte normele etice, să fie echilibraţi şi binevoitori, să respecte legislaţia în vigoare privind folosirea împuternicirilor prevăzute de legislaţie;
	2. să cunoască în profunzime regimul articolelor pirotehnice, precum şi legislaţia referitor la respectarea acestuia pe teritoriul Republicii Moldova, să posede cunoştinţe profesionale şi tehnice corespunzătoare activităţii, să întocmească documentele necesare şi să respecte procedura privind evaluarea și autorizarea pirotehnicienilor, în conformitate cu legislaţia în vigoare.
8. De competenţa Comisiei ţine:
9. recunoaşterea carnetelor de pirotehnician şi a studiilor obţinute în străinătate;
10. evaluarea şi autorizarea pirotehnicienilor;
11. suspendarea, anularea şi retragerea carnetului de pirotehnician autorizat;
12. evidenţa pirotehnicienilor autorizaţi;
13. colectarea şi generalizarea informaţiilor privind accidentele cu articole pirotehnice de la organele de constatare corespunzătoare.
14. Recunoaşterea carnetelor de pirotehnician şi/sau a studiilor obţinute în străinătate, evaluarea şi autorizarea pirotehnicienilor se efectuează de către Comisia în baza cererilor şi demersurilor persoanelor fizice şi juridice, conform anexei nr.1 la prezentul Regulament.
15. Recunoaşterea carnetelor de pirotehnician şi/sau a studiilor obţinute în străinătate se efectuează după confirmarea de către instituţiile corespunzătoare, care au emis carnetul de pirotehnician şi/sau a certificatului (diplomei) de studii.
16. Pe perioada procesului de recunoaştere a carnetului de pirotehnician şi/sau a certificatului (diplomei) de studii din străinătate, statutul de pirotehnician se prezumă a fi activ.
17. În cazul neconfirmării carnetului de pirotehnician şi/sau a certificatului (diplomei) de studii din străinătate, comisia sesizează Camera de licenţiere, pentru efectuarea măsurile prevăzute de legislaţie.
18. Autorizarea pirotehnicienilor se face în baza unui examen susţinut oral în faţa Comisiei, ulterior susținerii examenului de absolvire a cursului teoretic și practic.
19. În cadrul examenului se verifică corespunderea solicitantului cerinţelor alin. (2) art. 22 din Legea nr.143 din 17 iulie 2014 privind regimul articolelor pirotehnice, cunoaşterea legislaţiei regimului pirotehnic și existenței certificatului de absolvire a cursului teoretic și practic.
20. Rezultatul examenului se consemnează într-un proces-verbal semnat de membrii comisiei de examinare, în care se menţionează dacă solicitantul a fost „autorizat” sau „respins”, prin votul majoritar al membrilor Comisiei, conform Regulamentului intern al Comisiei.
21. **Instruirea teoretică şi practică în meseria de pirotehnician**
22. Persoanele care solicită autorizarea de pirotehnician trebuie să urmeze în prealabil un curs de instruire teoretică şi practică, conform prevederilor art. 22 alin. (3) din Legea nr.143 din 17 iulie 2014 privind regimul articolelor pirotehnice.
23. În vederea aprobării programului ciclului de cursuri, persoanele, care vor să organizeze cursul de instruire teoretică şi practică în domeniul pirotehnic vor depune la Ministerul Educaţiei o cerere însoţită de următoarele documente, în original şi în copie:
24. certificatul de înregistrare a întreprinderii şi actul constitutiv (doar persoanele juridice), din care să rezulte că are înscris în obiectul de activitate instruirea de scurtă durată (alte forme de învăţământ pentru adulţi şi alt învăţământ neinclus în alte categorii);
25. dovada deţinerii de spaţii adecvate activităţii de instruire în domeniul pirotehnic şi a bazei tehnico-materiale necesare;
26. dovada că dispune de cadre calificate în domeniu.
27. Dacă persoana îndeplineşte condiţiile prevăzute de lege, Ministerul Educaţiei aprobă programul pentru organizarea şi desfăşurarea cursului de instruire teoretică şi practică în domeniul pirotehnic.
28. Organizatorul cursului de instruire teoretică şi practică în domeniul pirotehnic activiează în baza unui Regulament, coordonat de Ministerul Afacerilor Interne în care vor fi stabilite procesul de instruire, procedura organizării și desfășurării examenului de absolvire, precum și procedura de constituire a comisiei de examinare şi a contestaţiilor.
29. Cursurile de instruire teoretică şi practică în domeniul pirotehnic se desfăşoară pe o perioadă de cel puţin 1 săptămână, iar programul de instruire trebuie să cuprindă următoarele teme:
30. legislaţia privind regimul articolelor pirotehnice, pentru care se atribuie cel puţin 3 ore;
31. depozitarea şi transportarea articolelor pirotehnice, pentru care se atribuie cel puţin 2 ore;
32. construcţia, clasificarea şi marcarea articolelor pirotehnice, pentru care se atribuie cel puţin 9 ore;
33. metode şi tehnici de pregătire a articolelor pirotehnice, utilaj şi echipament folosit la prestarea serviciilor pirotehnice, pentru care se atribuie cel puţin 21,5 ore, din care 10 ore de activitate practică;
34. casarea articolelor pirotehnice, pentru care se atribuie cel puţin 1,5 ore;
35. măsurile de securitate şi antiincendiare la utilizarea articolelor pirotehnice, pentru care se atribuie 1,5 ore;
36. procedura de acordare a primului ajutor în cazul accidentelor cu articole pirotehnice, pentru care se atribuie cel puţin 1,5 de ore, din care 0,5 ore de activitate practică.
37. La finele cursului, candidații vor susţine examenul de absolvire, care constă din două teste, şi anume:
38. testul teoretic, în cadrul căruia se verifică însuşirea cunoştinţelor în domeniu pirotehnic, conform programul de instruire;
39. testul practic, în cadrul căruia se verifică deprinderile de bază privind pregătirea articolelor pirotehnice cu destinaţie profesională pentru prestarea serviciilor, în calitate de articole pirotehnice se vor utiliza mostre nefuncţionale (folosite).
40. Rezultatul examenului se consemnează într-un proces-verbal semnat de membrii comisiei de examinare, în care se înscriu punctajele obţinute la cele două teste şi se comunică în aceeaşi zi candidatului la examen.
41. În cazul în care candidatul nu s-a prezentat la examen la data prestabilită, acest fapt se consemnează în procesul-verbal. Persoana care nu a trecut sau care nu s-a prezentat la susţinerea examenului de absolvire are dreptul de a participa la un nou examen, în termen de cel mult 12 luni, conform planului stabilit de organizator, fără a mai fi necesară repetarea cursului de pregătire.
42. Persoana care nu s-a prezentat la repetarea examenului sau nu l-a trecut, poate susţine un nou examen numai după frecventarea unui nou curs de instruire teoretică şi practică în domeniul pirotehnic.
43. Candidatul care nu a trecut examenul de absolvire poate contesta rezultatul în termen de 5 zile lucrătoare din data susţinerii examenului, conform procedurii stabilite în Regulamentul organizatorului cursului de instruire teoretică şi practică în domeniul pirotehnic.
44. Candidatului care a trecut examenul de absolvire i se eliberează de către organizatorul cursului certificatul de absolvire a cursului de pregătire teoretică şi practică în meseria de pirotehnician, care este semnat de directorul cursului şi conține ștampila organizatorului cursului.
45. Organizatorul cursului de instruire teoretică şi practică în domeniul pirotehnic este obligat să instituie un registru pentru evidenţa certificatelor eliberate, care va conține următoarele rubrici: numărul curent, numele şi prenumele, domiciliul şi codul personal al persoanei care a obţinut certificatul de instruire în meseria de pirotehnician, seria atestatului, data eliberării, observaţii.

**IV. Modul de organizare a activităţii Comisiei**

29. Comisia îşi desfăşoară activitatea conform prevederilor prezentului Regulament şi în funcţie de necesitatea soluţionării operative a problemelor apărute.

30. În caz de necesitate, la şedinţa Comisiei pot fi invitaţi şi conducătorii altor autorităţi publice sau persoane juridice.

31. Preşedintele Comisiei:

poartă răspundere personală pentru îndeplinirea de către Comisie a atribuţiilor acesteia;

dirijează activitatea Comisiei;

distribuie obligaţiile membrilor Comisiei;

stabileşte data desfăşurării şedinţelor şi ordinea de zi;

prezidează şedinţele plenare ale Comisiei.

32. Secretarul Comisiei:

asigură activitatea curentă a Comisiei şi efectuează lucrările de pregătire a şedinţelor Comisiei;

pregăteşte materialele pentru şedinţele Comisiei;

este responsabil de perfectarea şi monitorizarea promovării proiectelor de acte normative elaborate şi recomandărilor formulate de Comisie, informînd regulat preşedintele Comisiei referitor la realizarea acestora.

33. Şedinţele Comisiei se desfăşoară de 2 ori pe an sau, în funcţie de necesitate, la indicaţia preşedintelui. Şedinţele se consemnează în procese-verbale, semnate de preşedintele şi secretarul Comisiei.

34. Şedinţele Comisiei se consideră deliberative, dacă la ele sînt prezenţi 2/3 din membrii Comisiei.

35. Deciziile Comisiei se consideră aprobate, dacă pentru ele a votat majoritatea simplă a membrilor Comisiei.

36. Comisia prezintă Ministerului Afacerilor Interne, periodic, dar nu mai rar decît o dată pe an, darea de seamă privind rezultatele activităţii sale.

Anexa nr. 1

la Regulamentul Comisiei de autorizare a pirotehnicienilor

**MINISTERUL AFACERILOR INTERNE**

**COMISIA DE AUTORIZARE A PIROTEHNICIENILOR**

Nr.\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_

**CERERE**

Subsemnatul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numele, prenumele, patronimicul)

nume anterioare\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nume anterioare)

născut(ă) la\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ziua, luna, anul) (localitatea)

cu domiciliul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (raionul, localitatea, şos./bd./str./str-la/aleea, numărul codul poştal, )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

numărul de identitate\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (IDNP)

alte date\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

rog să fiu autorizat pentru manipularea şi/sau utilizarea articolelor pirotehnice de divertisment din categoria 4, articolelor pirotehnice de scenă din categoria T2 şi/sau altor articole pirotehnice din categoria P2 şi să-mi fie eliberat carnetul de pirotehnician prin:

a) recunoașterea carnetului de pirotehnician eliberat în străinătate;

b) recunoașterea cursului de calificare în meseria de pirotehnician obținut în străinătate și susţinerea examenului de autorizare a pirotehnicienilor;

c) susţinerea examenului de autorizare a pirotehnicienilor.

**Actele necesare pentru examinarea cererii:**

**a) copia şi originalul actului de identitate;**

**b) copiile şi originalele concluziei narcologice şi psihiatrice;**

**c) copia şi originalul avizului despre starea psihologică;**

**d) copia şi originalul certificatului de absolvire a cursului de calificare în meseria de pirotehnician;**

**e) copia şi originalul carnetului de pirotehnician.**

Alte menţiuni\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data\_\_\_\_\_\_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_\_\_\_\_\_

Anexa nr. 2

la Regulamentul Comisiei de autorizare a pirotehnicienilor

**CARNET DE PIROTEHNICIAN Nr.\_\_\_\_\_\_\_\_\_\_**

Foto

 Nume (Name)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prenume (Surname) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Patronimic (Patronymic) \_\_\_\_\_\_\_\_\_\_\_\_\_\_\_\_\_\_\_\_\_\_

Eliberat domnului/doamnei\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, că el/ea a finisat cursurile profesionale cu privire la realizarea, comercializarea, depozitarea, transportarea şi utilizarea (asamblarea pentru utilizare după destinaţie) a articolelor pirotehnice, precum şi petrecerea spectacolelor pirotehnice şi focuri de artificii cu articole pirotehnice.

Proces-verbal nr. \_\_\_\_\_\_\_\_\_\_\_\_\_\_ din „\_\_\_\_\_\_\_\_”\_\_\_\_\_\_\_\_\_\_\_\_\_\_\_\_\_

 Preşedintele comisiei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_/

 (Semnătura) (Nume, Prenume)

L. Ş.

 Carnet de pirotehnician nr. \_\_\_\_\_\_\_\_\_\_\_\_ este valabil până la \_\_\_\_\_\_\_\_\_\_\_\_\_\_

Issued in the fact he/she was trained in distribution (including selling), storage and transportation and operation (preparing for intended use) of fireworks including implementation of fireworks show, team games and development of technical creativity

 Record No. \_\_\_\_\_\_\_\_\_\_\_ date “\_\_\_\_\_\_” \_\_\_\_\_\_\_\_\_\_\_\_\_\_\_\_\_\_\_\_ 20\_\_\_\_\_\_\_

 Chairman of the Commission \_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_/

 (Signature) (Name, Surname)

L.C.

 Certificate/ License No. \_\_\_\_\_\_\_\_ valid until \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexa nr. 3

la Hotărîrea Guvernului

nr. \_\_\_\_\_\_\_\_ din\_\_\_\_\_\_\_\_\_\_

Normele suplimentare privind regimul articolelor pirotehnice și procedura controlului privind respectarea acestora

**I. Dispoziţii generale**

1. Prezentele Norme stabilesc:
2. cerințele privind spaţiile de comercializare a articolelor pirotehnice şi faţă de personalul implicat la comercializare;
3. măsurile de securitate antiincendiare la efectuarea spectacolelor pirotehnice şi a focurilor de artificii cu articole pirotehnice de destinaţie profesională;
4. regimul articolelor pirotehnice care prezintă risc pentru sănătatea şi siguranţa persoanelor, cu termene expirate, provenite din contrabandă, fără acte de provenienţă şi ridicate urmare comerţului ilicit şi altor neconformităţi;
5. cerinţe faţă de sisteme de alarmă şi protecţie împotriva efracţiei şi sisteme de supraveghere video.

**II. Cerințele privind spaţiile de comercializare**

**a articolelor pirotehnice şi față de personalul implicat la comercializare**

1. Pentru asigurarea executării cerinţelor art. 4 lit. (f) al Legii nr.143 din 17 iulie 2014 privind regimul articolelor pirotehnice, spaţiile de comercializare a articolelor pirotehnice şi personalul aplicat trebuie să corespundă următoarelor cerinţe:
2. se interzice accesul direct al consumatorului la produsele pirotehnice amplasate în vitrine sau alte locuri de amplasare ale unităţii comerciale. Pentru produsele pirotehnice care au acces consumatorii, pot fi amenajate dulapuri, vitrine, etc., inclusiv şi transparente, cu uşi cu lacăt, sau articolele pirotehnice funcţionale se înlocuiesc cu produse panoptice;
3. unităţile comerciale cu autodeservire trebuie să dispună de vânzător sau consultant aparte, iar localul unde sunt amplasate articolele pirotehnice să fie separate de alte spaţii comerciale, cu executarea cerinţelor menţionate în lit. a);
4. vânzătorul sau consultantul trebuie să fie instruit conform legislaţiei sănătăţii şi securităţii în muncă privind regulile şi măsurilor de securitate la păstrarea, utilizarea articolelor pirotehnice şi în caz de incendiu;
5. în cazul ieşirii vânzătorului sau consultantului din spaţiul de amplasare a articolelor pirotehnice, indiferent de timp, uşa unităţii comerciale sau a incintei, unităţile comerciale cu autodeservire trebuie să fie încuiată, limitând accesul consumatorilor;
6. în situaţia dublilor privind vârsta consumatorului, comercializarea se va efectua numai după confirmarea vârstei, printr-un act de identitate.
7. se interzice amplasarea, depozitarea şi comercializarea produselor pirotehnice pe căile de evacuare a clădirii, centrului comercial, unităţii comerciale cu autodeservire, păstrarea ambalajelor şi materialelor combustibile în apropierea geamurilor încăperii, păstrarea articolelor în încăperile fără geamuri şi puţuri de evacuare a fumului, păstrarea articolelor în comun cu alte mărfuri şi materiale combustibile, etc;

3. Încăperile de comercializare a articolelor pirotehnice obligatoriu vor corespunde următoarelor cerinţe de securitate la incendiu:

* 1. vor fi separate cu pereţi antifoc de tipul 2 sau pereţi despărţitori de tipul 1 de celelalte încăperi;
	2. golurile uşilor din pereţii antifoc vor fi completaţi cu uşi antifoc de tipul 2;
	3. vor fi amplasate lângă pereţi exteriori cu goluri de fereastră şi asigurate cu sistem de încălzire centralizată sau autonomă pe apă;
	4. vor fi dotate cu sisteme automate de depistare, avertizare şi lichidare a incendiilor, instalaţie de evacuare a fumului, conform actelor normative;
	5. vor fi dotate cu mijloace de primă intervenţie în caz de incendiu, conform normelor stabilite de Reglementarea tehnică ,,Reguli generale de apărare împotriva incendiilor în Republica Moldova” RT DSE 1.01-2005, aprobată prin Hotărîrea Guvernului nr. 1159 din 24 octombrie 2007 (în continuare – RT DSE 1.01-2005);
	6. vor fi asigurată deschiderea manuală a geamurilor;
	7. căile şi ieşirile de evacuare vor fi marcate cu indicatoare luminiscente cu indicarea direcţiei de evacuare;
	8. numărul ieşirilor de evacuare se va stabili conform prevederilor NCM E.03.02-2014, pe căile de evacuare vor fi utilizate materiale incombustibile C0 sau slab combustibile C1.

**III.** Măsurile de securitate antiincendiară la efectuarea spectacolelor pirotehnice şi a focurilor de artificii cu articole pirotehnice **de destinaţie profesională**

* + 1. Asigurarea măsurilor de securitate antiincendiară şi a serviciilor de urgenţă la efectuarea spectacolelor pirotehnice şi a focurilor de artificii cu articole pirotehnice de divertisment categoria 4, P2 şi T2, la manifestări în masă, de importanţă naţională, municipală, orăşenească, sătească sau evenimente organizate de partide politice, ONG etc., îi revine organizatorului și include:
1. coordonarea, avizarea activităţilor pirotehnice şi asigurare cu tehnică antiincendiară, conform normelor stabilite de RT DSE 1.01-2005;
2. asigurarea cu asistenţă medicală de urgenţă;
3. coordonarea şi asigurarea ordinii publice cu Inspectoratul General de Poliţie al MAI sau a subunităţilor ei, după caz, în dependenţă de locul evenimentului;
4. va solicita de la operatorul economic licenţiat în prestarea serviciilor pirotehnice o declaraţie pe propria răspundere privind responsabilitatea pentru orice prejudicii şi accidente legate de utilizarea artificiilor din perimetru de siguranţă;
5. va verifica operatorul economic licenţiat în prestarea serviciilor pirotehnice privind marcarea perimetrului de siguranţă.

5. Asigurarea măsurilor de securitate antiincendiară şi a serviciilor de primul ajutor la efectuarea spectacolelor pirotehnice şi a focurilor de artificii cu articole pirotehnice de divertisment categoria 4, P2 şi T2, la evenimente particulare ale persoanelor fizice şi juridice, îi revine operatorului economic licenţiat în prestarea serviciilor pirotehnice și include:

1. coordonarea, avizarea activităţilor pirotehnice şi asigurarea cu stingătoare, conform normelor stabilite de RT DSE 1.01-2005;
2. asigurarea cu trusă medicală pentru acordarea primului ajutor pentru arsuri sau răni cauzate de artificii;
3. coordonarea activităţii, dacă este cazul, cu proprietarul (administratorul) locului amplasării şi declanşării artificiilor, cu înmânarea declaraţiei pe propria răspundere privind responsabilitatea pentru orice prejudicii şi accidente legate de utilizarea artificiilor;
4. marcarea perimetrului de siguranţă.

6. La efectuarea spectacolelor pirotehnice şi a focurilor de artificii cu articole pirotehnice de destinație profesională se interzice:

1. aflarea persoanelor neautorizate în zona amplasării articolelor pirotehnice şi a utilajului destinat realizării serviciului pirotehnic şi/sau după marcajul zonei de siguranţă;
2. aflarea persoanelor în stare de ebrietate sau sub influenţa altor produse interzise la toate etapele de prestare a serviciilor pirotehnice;
3. lăsarea fără supraveghere a artificiilor sau a utilajului de declanşare;
4. fumatul în zona de tragere;
5. aflarea personalului aplicat la prestarea serviciului, în zona de tragere, fără echipament de protecţie.
6. Pentru obţinerea avizului pentru efectuarea focurilor de artificii în locurile publice cu articole pirotehnice de divertisment din categoria 4, cu articole pirotehnice de scenă din categoria T2 și/sau cu alte articole pirotehnice din categoria P2, solicitantul va anexa la cerere următoarele documente:
7. tabel cu datele tehnice ale produselor pirotehnice care urmează să fie folosite pentru prestarea serviciului pirotehnic, pe tipuri, categorii de pericol, calibre, semnat şi ştampilat de reprezentantul legal al persoanei autorizate să execute focul de artificii;
8. declaraţie pe propria răspundere privind responsabilitatea pentru orice prejudicii şi accidente legate de utilizarea artificiilor, semnată şi ştampilată de reprezentantul legal al persoanei autorizate să execute focul de artificii;
9. plan - schema de amplasare a elementelor de bază, care va cuprinde:
* zona de tragere, porţiunea din teren delimitată pe baza unor caracteristici distinctive, repere, cu destinaţie precisă, cum ar fi locul unde sunt amplasate articolele pirotehnice, ţevile de tragere sau alte dispozitive pirotehnice;
* perimetrul de siguranţă, care va cuprinde zona de protecţie/securitate, în care nu sunt posibile accidente pirotehnice, iar persoanele neautorizate nu sunt în pericol;
* şi distanţele faţă de obiectivele care prezintă pericol de incendiu sau explozie, dacă este cazul, semnat şi ştampilat de reprezentantul legal al persoanei autorizate să execute focul de artificii.
1. Avizul nu va fi eliberat, dacă:
2. solicitantul nu dispune de licenţă valabilă şi nu este pirotehnician autorizat;
3. la verificarea documentelor depuse, se constată, că produsele pirotehnice planificate spre folosire au o rază de pericol care depăşeşte perimetrul de siguranţă sau cuprind obiecte care prezintă pericol de incendiu sau explozie.
4. Nu este necesară avizarea declanşării articolelor pirotehnice de divertisment din categoria 1-3, cu articole pirotehnice de scenă din categoria TI şi/sau cu alte articole pirotehnice din categoria PI, ce pot fi efectuate de orice persoană juridică sau fizică.
5. Pentru localurile, unde se efectuează permanent focuri de artificii se permite obţinerea în prealabil un aviz pe un termen de un an, de către administraţia acestor locale, care va conţine:
6. zonele de tragere pentru artificii destinate exteriorului şi locuri pentru amplasarea articolelor pirotehnice de scenă şi perimetrul de siguranţă;
7. restricţiile privind categoriile, calibrele, efectele, etc. de articole pirotehnice interzise, materializate în plan - schemă de amplasare a elementelor de bază.
8. Avizul eliberat în condiţiile pct. 10 permite efectuarea serviciilor pirotehnice cu articole pirotehnice de divertisment din categoria 4, cu articole pirotehnice de scenă din categoria T2 şi/sau cu alte articole pirotehnice din categoria P2 de către operatori economici licenţiaţi după efectuarea următoarelor condiţii:
9. operatorul economic licenţiat în prestarea serviciilor pirotehnice are încheiat contract de prestare a serviciilor pirotehnice;
10. a înmânat administratorului localului avizat o declaraţie pe propria răspundere privind executarea restricţiilor şi a cerinţelor menţionate în aviz şi responsabilitatea pentru orice prejudicii şi accidente legate de utilizarea articolelor pirotehnice;
11. acceptul administratorului localului avizat, materializat prin semnătura de primire a declaraţie pe propria răspundere rămas la operatorul economic.
12. În cazul neexecutării prevederilor pct. 11, responsabil de prejudiciile şi accidentele legate de utilizarea articolelor pirotehnice este administratorul localului avizat.
13. Declanşarea articolelor pirotehnice de divertisment din categoria 1-3, cu articole pirotehnice de scenă din categoria TI şi/sau cu alte articole pirotehnice din categoria PI, nesupuse avizării, de către persoane fizice şi juridice poate fi admisă de către administratorul localului avizat, dacă se îndeplinesc următoarele condiţii:
14. persoana care va declanşa articolul pirotehnic a atins vârsta de 18 ani, nu este în stare de ebrietate sau sub influenţa altor produse interzise;
15. dispune de bon de casă, factură sau alt document care certifică provenienţa legală a articolelor pirotehnice;
16. a înmânat administratorului localului avizat o declaraţie pe propria răspundere privind executarea restricţiilor şi a cerinţelor menţionate în aviz şi responsabilitatea pentru orice prejudicii şi accidente legate de utilizarea articolelor pirotehnice;
17. acceptul administratorului localului avizat, materializat prin semnătura de primire a declaraţie pe propria răspundere rămas la solicitant.

**IV. Regimul articolelor pirotehnice care prezintă risc pentru sănătatea şi siguranţa persoanelor, cu termene expirate, provenite din contrabandă, fără acte de provenienţă şi ridicate urmare comerţului ilicit şi altor neconformităţi**

1. Articolele pirotehnice care au fost atribuite definitiv la produse care prezintă risc pentru sănătatea şi siguranţa persoanelor, precum şi cele cu termene expirate sau deteriorate, până la casarea lor, se vor depozita într-o stivă separată, marcată cu menţiunea „Articole pirotehnice planificate spre casare” şi însoţită de opisul produselor şi a cantităţii lor.
2. Articolele pirotehnice, care în cadrul controlului, se atribuie la produse cu neconformităţi formale, menţionate la art. 33 al Legii se depozitează într-o stivă separată, marcată cu menţiunea „Articole pirotehnice din categoria neconformităţii formale”. Acestea artocole pirotehnice se înscriu în procesul-verbal de constatare a organului de verificare şi se interzic spre comercializarea până la determinarea finală a statutului lor. După finalizarea statutului articolelor pirotehnice, acestea pot fi comercializate, dacă s-au înlăturat cauzele neconformităţii formale sau se casează, dacă nu au fost înlăturate cauzele neconformităţii formale.
3. Articolele pirotehnice, provenite din contrabandă, fără acte de provenienţă sau ridicate urmare a comerţului ilicit, sunt supuse casării de către comisia MAI.
4. La casarea articolelor pirotehnice menţionate la pct. 16, după finalizarea tuturor procedurilor stabilite de Codul contravenţional, Codul penal şi/sau a hotărârilor definitive ale instanţelor judecătoreşti, după caz, comisia MAI, va atrage obligatoriu pirotehnişti autorizaţi şi reprezentanţi ai mass-media şi persoanele de la care au fost ridicare produsele cu îndeplinirea cerinţelor de securitate şi de transport al mărfurilor periculoase.
5. În caz de refuz în scris sau lipsa comunicării scrise, în timp de 15 zile din momentul anunţării persoanelor de la care au fost ridicare produsele, casarea articolelor pirotehnice se efectuează fără prezenţa persoanelor menţionate.
6. Articolele pirotehnice, provenite din contrabandă, fără acte de provenienţă, ridicate urmare a comerţului ilicit, cu termene expirate şi defectate sunt interzise spre comerţ, inclusiv şi prin comision.
7. Casarea articolelor pirotehnice se va efectua prin metoda de ardere, cu executarea următoarelor condiţii:
8. va fi emis ordin al operatorului economic sau al MAI, după caz, cu numirea comisiei, metoda şi locul casării;
9. plaja de ardere va corespunde cerinţelor de securitate la nimicirea articolelor pirotehnice (cariere, gropi, poligoane, etc.) şi va exclude împrăştierea elementelor pirotehnice funcţionate în afara zonei de securitate;
10. pirotehniştii autorizaţi aplicaţi la casare vor fi amplasaţi la o distanţa de siguranţă având asupra sa echipament de protecţie (ochelari şi căşti) sau în adăposturi;
11. interdicţia prezenţei persoanelor străine.

**V.** **Cerinţe faţă de sisteme de alarmă şi protecţie împotriva efracţiei şi sisteme de supraveghere video**

1. Proiectarea, montarea, asistenţa tehnică a sistemelor automate de semnalizare şi de înştiinţare în caz de incendiu se efectuează de persoane juridice care dispun de licenţă corespunzătoare, cu încheierea contractelor de montare (instalare) şi de asistenţă tehnică pe toată perioada de activitate a operatorului economic în domeniul pirotehnic.
2. Montarea, asistenţa tehnică a sistemelor de supravegherea video poate fi organizată de:
3. operatorul economic de sinestătător;
4. persoana fizică sau juridică care prestă serviciul de locaţiune;
5. persoana fizică sau juridică autorizată în domeniul supravegherii video.
6. Sistemul de supraveghere video trebuie să asigure stocarea informaţiei pe un termen de minim 15 zile.
7. Preluarea datelor cu caracter personal, în cadrul sistemului de supraveghere video va fi efectuat prin notificarea Centrului Naţional pentru Protecţia Datelor cu Caracter Personal, conform Legii nr. 133 din 08.07.2011 privind protecţia datelor cu caracter personal.
8. Pentru obiectele asigurate cu pază înarmată 24/24, asigurarea cu sisteme de supravegherea video şi semnalizare de pază, nu este obligatorie, cu excepţia sistemelor de înştiinţare în caz de incendiu.